2 от същия регламент, сред които правилата относно безопасността на храните на всички етапи от производството, преработката и разпространението, ветеринарно-здравните изисквания и изискванията във връзка с хуманното отношение към животните, както и относно страничните животински продукти. Посоченият регламент предвижда определени правила относно официалното сертифициране, когато с правилата, посочени в член 1, параграф 2 или член 126, параграф 2, буква в) от същия регламент, се изисква издаването на официални сертификати. Предвид факта, че в Регламент (ЕС) 2016/429 липсват по-конкретни правила, посочените правила за официалното сертифициране се прилагат за сертификатите, установени в настоящия регламент.
 (9)
 По-специално с член 90, първа алинея, буква а) от Регламент (ЕС) 2017/625, на Комисията се предоставят правомощия да определя чрез актове за изпълнение правила относно образците на официални сертификати и за издаването на такива сертификати.
 (10)
 Правилата, посочени в член 1, параграф 2 от Регламент (ЕС) 2017/625, включват ветеринарно-здравни изисквания, но и inter alia правила в областта на безопасността на храните и хуманното отношение към животните. В интерес на правната яснота и за да се сведе до минимум административната тежест при издаването на сертификатите, настоящият регламент следва да включва ветеринарни здравни сертификати, които се подписват от официалния ветеринарен лекар, официални сертификати, които се подписват от сертифициращия служител, и ветеринарни здравни/официални сертификати, които се подписват от официалния ветеринарен лекар или сертифициращия служител, за конкретните стоки.
 (11)
 Освен това настоящият регламент следва също така да вземе предвид някои определения, установени в други актове на Съюза, като например определения, посочени в приложение I към Регламент (ЕО) No 853/2004 и в част IX от приложение II към Регламент (ЕС) No 1308/2013 на Европейския парламент и на Съвета (5), както и определенията, установени в Регламент за изпълнение (ЕС) No 208/2013 на Комисията (6) и в Делегиран регламент (ЕС) 2019/625 на Комисията (7).
 (12)
 Регламент (ЕС) 2016/429 има за цел да намали административната тежест във връзка със сертифицирането и уведомяването чрез използването на — доколкото е възможно — информационните технологии в услуга на редица цели. Освен това в посочения регламент се определят някои правила относно възможността определени пратки да се придружават от електронни ветеринарни здравни сертификати вместо ветеринарни здравни сертификати, издадени на хартиен носител. В Регламент (ЕС) 2017/625 се предвижда, че пратки с животни и стоки се придружават от официален сертификат, издаден на хартиен носител или в електронен формат. Освен това с член 90, буква е) от посочения регламент, на Комисията се предоставят правомощия да определя чрез актове за изпълнение правила за издаването на електронни сертификати и за използването на електронни подписи. Поради това е целесъобразно в допълнение на изискванията, определени в членове 150 и 217 от Регламент (ЕС) 2016/429 и в дял II, глава VII от Регламент (ЕС) 2017/625, да се установят общи изисквания по отношение на издаването на сертификати и в двата формата.
 (13)
 С цел да се улесни официалният контрол на граничните контролни пунктове на въвеждане в Съюза, изискванията за сертификати за въвеждане в Съюза следва да включват езикови изисквания.
 (14)
 В Регламент (ЕС) 2017/625 се предвижда, че системата за управление на информацията относно официалния контрол (IMSOC) дава възможност за